มีอาการคือมีเพสสัมพันกันเเล้วตื่นเช้ามามีเลือดออกจากช่องคลอดเเล้วมีอาการปวดท้องน้อย แต่ตอนมีเพศสำพันทุกครั่งไส่ถุงนะคับมีโอกาสท้องมั้ย
สวัสดีค่ะ เลือดที่ออกจากช่องคลอดในตอนเช้าหลังจากมีเพศสัมพันธ์ไปตอนกลางคืนนั้น เลือดที่ออกอาจเป็น1. มีการฉีกขาดของเยื่อบุภายในช่องคลอด จากการมีเพศสัมพันธ์ที่รุนแรง หรือมีการใช้สิ่งของสอดใส่ช่องคลอด ซึ่งโดยปกติเลือดที่ออกจะมีปริมาณไม่มาก ค่อยๆ ซึมออก และจะเป็นอยู่เพียง 1-2 วัน แต่จะไม่ทำให้มีอาการปวดท้องน้อย2. เลือดประจำเดือน หากอยู่ในช่วงวันที่ประจำเดือนควรจะมา และมานาน 2-7 วัน เลือดดังกล่าวก็น่าจะเป็นประจำเดือน3.มีการอักเสบติดเชื้อในโพรงมดลูก มักมีตกขาวที่ผิดปกติร่วมด้วย4.มะเร็งปากมดลูกนอกจากอาการมีเลือดออกหลังมีเพศสัมพันธ์ และปวดท้องน้อย มักมีอาการเลือดออกกะปริดกะปรอย ตกขาวมีเลือดปน มีกลิ่นเหม็นผิดปกติ เป็นต้น5. อาจเป็นเลือดออกที่ไม่เกี่ยวข้องกับการมีเพศสัมพันธ์ เช่น เป็นเลือดออกกะปริดกะปรอยที่เกิดจากผลข้างเคียงของการใช้ยาฮอร์โมนต่างๆ หรือมีการทำงานของรังไข่ผิดปกติ มีเยื่อบุโพรงมดลูกหนาตัว มีภาวะเกร็ดเลือดต่ำ เป็นต้นสำหรับเลือดที่ออกมานี้ ไม่ได้เป็นอาการที่บ่งว่าเกิดการตั้งครรภ์ขึ้นแต่อย่างใด อาการที่สำคัญของการตั้งครรภ์คืออาการขาดประจำเดือนค่ะ